*****

ΚΑΝΟΝΙΣΜΟΣ (ΕΟΚ) αριθ. 1863/90 ΤΗΣ ΕΠΙΤΡΟΠΗΣ

της 29ης Ιουνίου 1990

για τις λεπτομέρειες εφαρμογής του κανονισμού (ΕΟΚ) αριθ. 4045/89 του Συμβουλίου περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδότησης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, και περί κατάργησης της οδηγίας 77/435/ΕΟΚ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4045/89 του Συμβουλίου της 21ης Δεκεμβρίου 1989 περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδότησης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, και περί κατάργησης της οδηγίας 77/435/ΕΟΚ (1), και ιδίως το άρθρο 19,

Εκτιμώντας:

ότι ο κανονισμός (ΕΟΚ) αριθ. 4045/89 προβλέπει ειδικά τη συμμετοχή της Κοινότητας στη χρηματοδότηση ορισμένων δαπανών που αναλαμβάνουν τα κράτη μέλη για τις αμοιβές πρόσθετου προσωπικού, για την κατάρτιση του προσωπικού των υπηρεσιών που είναι επιφορτισμένες με την εφαρμογή του σχετικού καθεστώτος καθώς και για την αγορά υλικού μηχανοργάνωσης και υλικού γραφείου·

ότι, στο πλαίσιο των λεπτομερειών εφαρμογής, θα πρέπει να καθοριστούν ορισμένες δαπάνες που δύνανται να τύχουν κοινοτικής χρηματοδοτικής υποστήριξης, προκειμένου να εξασφαλισθεί η ομοιόμορφη εφαρμογή του καθεστώτος·

ότι, εξάλλου, θα πρέπει να καθοριστεί ο τρόπος κατάρτισης των προβλέψεων και των πραγματικών εκκαθαριστικών λογαριασμών καθώς και του χρονοδιαγράμματος των ανακοινώσεων προς την Επιτροπή·

ότι, τέλος, θα πρέπει να προβλεφθεί ότι τα δικαιολογητικά έγγραφα θα πρέπει να φυλάσσονται από τα κράτη μέλη για μια ορισμένη περίοδο προκειμένου η Επιτροπή να δύναται να ελέγχει τις ειδικές δαπάνες που χρηματοδοτούνται από την Κοινότητα, όπως προβλέπεται στο άρθρο 20 του κανονισμού (ΕΟΚ) αριθ. 4045/89 ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ταμείου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τις αναγκαίες λεπτομέρειες για την εφαρμογή του καθεστώτος κοινοτικής χρηματοδότησης των συμπληρωματικών δαπανών που αναλαμβάνονται από τα κράτη μέλη κατ' εφαρμογή των άρθρων 13, 14 και 15 του κανονισμού (ΕΟΚ) αριθ. 4045/89.

Άρθρο 2

1. Οι αμοιβές που αναφέρονται στο άρθρο 13 παράγραφος 3 του κανονισμού (ΕΟΚ) αριθ. 4045/89 περιλαμβάνουν όλα τα καταβαλλόμενα ποσά, συμπεριλαμβανομένων των αποζημιώσεων και οικογενειακών επιδομάτων καθώς και των υποχρεωτικών εισφορών στα εθνικά καθεστώτα κοινωνικών ασφαλίσεων και συντάξεων και δεν περιλαμβάνουν τους φόρους και τις κρατήσεις φορολογικού χαρακτήρα.

2. Τα έξοδα μετακίνησης που αναφέρονται στο άρθρο 13 παράγραφος 3 του κανονισμού (ΕΟΚ) αριθ. 4045/89 περιλαμβάνουν τα έξοδα μεταφοράς των υπαλλήλων για την εκπλήρωση των καθηκόντων τους και τα έξοδα στέγασης και τις ημερήσιες αποζημιώσεις, που καταβάλλονται σύμφωνα με τις εθνικές διατάξεις.

3. Τα έξοδα κατάρτισης, κατά την έννοια του άρθρου 14 του κανονισμού (ΕΟΚ) αριθ. 4045/89, περιλαμβάνουν όλες τις πραγματικές δαπάνες που πραγματοποιούνται για τη διοργάνωση κύκλων μαθημάτων και σεμιναρίων, συμπεριλαμβανομένων, ιδίως, των αμοιβών των προσώπων που είναι επιφορτισμένα με την κατάρτιση, των εξόδων μετακίνησης των υπαλλήλων που λαμβάνουν μέρος σ' αυτήν καθώς και της τεκμηρίωσης που τίθεται στη διάθεσή τους.

4. Ως «υλικό μηχανοργάνωσης και υλικό γραφείου» νοείται, κατά την έννοια του άρθρου 15 του κανονισμού (ΕΟΚ) αριθ. 4045/89, το σύνολο του εξοπλισμού πληροφορικής, συμπεριλαμβανομένου του λογισμικού, του τηλεπικοινωνιακού εξοπλισμού, όπως των τηλεαντιγραφικών και τηλεοπτικών μηχανημάτων, καθώς και των εξόδων εγκατάστασης του εν λόγω υλικού, εκτός του συνήθους υλικού και της συνήθους επίπλωσης.

5. Για τον καθορισμό της κοινοτικής συμμετοχής στις δαπάνες που αναφέρονται στις παραγράφους 1 και 2, τα κράτη μέλη αναφέρουν τη μέθοδο υπολογισμού και τα βασικά ποσά που εφαρμόζονται.

Άρθρο 3

1. Πριν από τις 15 Ιουνίου κάθε έτους, τα κράτη μέλη ανακοινώνουν στην Επιτροπή τις λεπτομερείς προβλέψεις δαπανών κατ' εφαρμογή των άρθρων 13, 14 και 15 του κανονισμού (ΕΟΚ) αριθ. 4045/89 για το αντίστοιχο ημερολογιακό έτος.

Οι εν λόγω προβλέψεις καταρτίζονται σύμφωνα με τον πίνακα που αναφέρεται στο παράρτημα.

2. Εντός προθεσμίας 30 ημερών από τη λήψη των προβλέψεων που αναφέρονται στην παράγραφο 1, η Επιτροπή εξετάζει τις δηλώσεις αυτές και καταβάλλει προκαταβολή βάσει των στοιχείων που δηλώνονται.

Κατά περίπτωση, η Επιτροπή υποδεικνύει στα ενδιαφερόμενα κράτη μέλη ότι ορισμένες δαπάνες δεν δύνανται να τύχουν κοινοτικής χρηματοδότησης.

3. Έως τις 15 Μαΐου κάθε έτους το αργότερο, τα κράτη μέλη υποβάλλουν στην Επιτροπή εκκαθαριστικό λογαριασμό των δαπανών που πραγματοποιήθηκαν το προηγούμενο έτος.

Ο εν λόγω εκκαθαριστικός λογαριασμός καταρτίζεται σύμφωνα με τον πίνακα που αναφέρεται στο παράρτημα.

4. Εντός τριών μηνών από την ημερομηνία λήψης του εκκαθαριστικού λογαριασμού των δαπανών, η Επιτροπή λαμβάνει απόφαση σχετικά με το ποσό που αντιστοιχεί στις δαπάνες, οι οποίες αναλαμβάνονται από την Κοινότητα· το ποσό αυτό καταβάλλεται στο κράτος μέλος, αφού αφαιρεθούν οι προκαταβολές που αναφέρονται στην παράγραφο 2.

5. Για τις δαπάνες του έτους 1990, η πρόβλεψη που αναφέρεται στην παράγραφο 1 ανακοινώνεται από τα κράτη μέλη στην Επιτροπή πριν από τις 15 Οκτωβρίου 1990.

Άρθρο 4

Τα κράτη μέλη φυλάσσουν όλους του φακέλους πληρωμών καθώς και το σύνολο των δικαιολογητικών στοιχείων εξόδων κατ' εφαρμογή των άρθρων 13, 14 και 15 του κανονισμού (ΕΟΚ) αριθ. 4045/89 για περίοδο τριών ετών τουλάχιστο μετά το υπό κρίση οικονομικό έτος.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 388 της 30. 12. 1989, σ. 18.

ΠΑΡΑΡΤΗΜΑ

ΕΤΗΣΙΑ ΠΡΟΒΛΕΨΗ/ΔΗΛΩΣΗ (1) ΤΩΝ ΑΝΑΓΚΑΙΩΝ ΔΑΠΑΝΩΝ ΓΙΑ ΤΙΣ ΕΝΕΡΓΕΙΕΣ ΠΟΥ ΠΡΟΒΛΕΠΟΝΤΑΙ ΑΠΟ ΤΟΝ ΚΑΝΟΝΙΣΜΟ (ΕΟΚ) ΑΡΙΘ. 4045/89

ΕΤΟΣ 19 . .

ΠΟΣΑ ΣΕ ΕΘΝΙΚΟ ΝΟΜΙΣΜΑ

1. Αμοιβές προσωπικού (Άρθρο 13)

1.1. ΜΙΣΘΟΙ:

Αριθμός πρόσθετων υπαλλήλων σε σχέση με τις 31. 12. 1989:

................

Συνολικές δαπάνες σε εθνικό νόμισμα:

Συνολική δαπάνη = ................ (2)

ή

................................ (κατ' αποκοπή) (3) x ........ (αριθμός υπαλλήλων)

= ................

1.2. ΕΞΟΔΑ ΜΕΤΑΚΙΝΗΣΗΣ:

Αριθμός υπαλλήλων: ................

Συνολικές δαπάνες σε εθνικό νόμισμα:

Συνολική δαπάνη = ................ (2)

ή

................................ (κατ' αποκοπή) (3) x ........ (αριθμός υπαλλήλων)

= ................

1.3. ΑΜΟΙΒΕΣ:

................ (1.1 σύνολο) + .............. (1.2 σύνολο) =

Συνολική δαπάνη: ................

Κοινοτική συμμετοχή σε ποσοστό .... % με ανώτατο όριο ........

ΚΟΙΝΟΤΙΚΗ ΣΥΜΜΕΤΟΧΗ:

2. Δαπάνες κατάρτισης (Άρθρο 14)

1.2.3.4.5 // // // // // // Είδος

ενέργειας // Ημερομηνία // Τόπος // Αριθμός συμμετεχόντων // Δαπάνη // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // Σύνολο:

// // // // // // Συνολική δαπάνη:

Κοινοτική συμμετοχή σε ποσοστό .... % με ανώτατο όριο ........

ΚΟΙΝΟΤΙΚΗ ΣΥΜΜΕΤΟΧΗ:

3. Αγορά υλικού (Άρθρο 15)

1.2.3.4.5 // // // // // // Τύπος

προβλεπόμενου υλικού // Προορισμός // Τιμή

μονάδας // Ποσότητα // Δαπάνη // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // 1,4.5 // Σύνολο:

// // // Συνολική δαπάνη:

Κοινοτική συμμετοχή σε ποσοστό .... % με ανώτατο όριο ........

ΚΟΙΝΟΤΙΚΗ ΣΥΜΜΕΤΟΧΗ:

Λογαριασμός ταχυδρομείου/τραπέζης

ΒΕΒΑΙΟΥΤΑΙ ΌΤΙ:

οι δαπάνες στις οποίες ζητείται η κοινοτική συμμετοχή πραγματοποιήθηκαν (θα πραγματοποιηθούν) (1) από την 1η Ιανουαρίου 19 . . έως τις 31 Δεκεμβρίου 19 . . υπό τους όρους που προβλέπονται στα άρθρα 13, 14 και 15 του κανονισμού (ΕΟΚ) αριθ. 4045/89· πρόκειται για συμπληρωματικές δαπάνες που συνδέονται με τη μείωση του ορίου υπολογισμού του αριθμού των προς διενέργεια ελέγχων ή με την κινητοποίηση μέσων που προορίζονται για τη βελτίωση της ποιότητας των ελέγχων.

(Σφραγίδα και υπογραφή

της αρμόδιας αρχής)

(1) Διαγράφεται η περιττή μνεία.

(2) Πρέπει να επισυνάπτονται τα σχετικά δικαιολογητικά έγγραφα.

(3) Να αναφέρεται συνημμένως η μέθοδος υπολογισμού και τα ποσά βάσης που εφαρμόζονται.

(1) Διαγράφεται η περιττή μνεία.